[{"text_idx": "#000005", "text": "Mae Grw\u0302p Cynefin wedi cyhoeddi dogfen weledigaeth yn datgelu manylion cynllun \u00a338 miliwn ym Mhenygroes, Gwynedd."}, {"text_idx": "#000007", "text": "Mae\u2019r ddogfen yn manylu ar eu gweledigaeth ar gyfer canolfan gymunedol arloesol yng nghanol Penygroes, i wasanaethu\u2019r pentref, holl gymunedau Dyffryn Nantlle a thu hwnt. Nod Canolfan Lleu yw cryfhau cymunedau ar draws y dyffryn, gan gefnogi iechyd a llesiant pobl drwy amrywiaeth o wasanaethau traddodiadol ac ataliol. Bydd yn cynnig lle i gymdeithasu a chysylltu pobl, un lleoliad i gael mynediad i wasanaethau iechyd, tai, gwasanaethau cymunedol a gwasanaethau\u2019r cyngor, gan gryfhau\u2019r economi leol."}, {"text_idx": "#000010", "text": "17 o fflatiau byw\u2019n annibynnol\nGwasanaethau meddygol craidd gyda fferyllfa gymunedol a gwasanaeth deintyddol yn rhannu\u2019r adnoddau\nGwasanaethau iechyd cymunedol traddodiadol ac ataliol\nMannau amlbwrpas i bobl ifanc, gwasanaethau cymorth a mannau i\u2019r trydydd sector ddarparu darpariaeth allgymorth\nSwyddfeydd newydd Grw\u0302p Cynefin sy\u2019n cynnwys mannau addas ar gyfer gweithio modern a hyblyg\nCartref newydd i Theatr Bara Caws gan gynnwys swyddfeydd, gofod ymarfer a theatr\nMannau i hyrwyddo gweithgareddau pontio\u2019r cenedlaethau"}, {"text_idx": "#000013", "text": "\u201cMae Canolfan Lleu yn addo gwthio ffiniau a thorri tir newydd o ran cydweithio, gan ysbrydoli cymunedau eraill yng Nghymru i wireddu prosiectau eraill o\u2019r fath.\u201d"}, {"text_idx": "#000014", "text": "\u201cDod a\u0302 gwasanaethau a gofal yn agosach at gartrefi pobl\u201d"}]